રામ વિશેષણમુક્ત ગુરુ છે. કૃષ્ણ જગદ્્ગુરુ છે. અને ભગવાન મહાદેવ ત્રિભુવન ગુરુ છે. ઉપનિષદનો ગુરુ વિશેષણમુક્ત જ ગુરુ છે ને? ‘માનસે’ ચાર વખત ‘સદ્્ગુરુ’ શબ્દનો પ્રયોગ કર્યો. તો બાપ! આ જગદ્્ગુરુ જે ‘ગીતા’ બોલ્યા; એના મુખમાંથી જે નીકળે, ‘ગીતા’ છે. શાસ્ત્રીબાપા, તમે એમ કહેતા હતા કે એ રોષે ભરાય અને ‘મહાભારત’ના યુદ્ધમાં એ પાંડવોને કહેતા હતા કે તમે જુગારી છો, દાસ થવા સર્જાણા છો. એ પણ ‘ગીતા’ જ છે. કોઇ પરમતત્ત્વ જ્યારે આપણને એમ કહી દે કે તમે દાસ થવા સર્જાયા છો ત્યારે મોરારિદાસ ધન્ય બની જાય! દાસ થવું એ બહુ જ મુશ્કેલ છે. અને એ પ્રમાણપત્ર આપે!